
Бүген Татарстан Республикасы Президенты Рөстәм Миңнеханов Америка Кушма Штатларының Россиядәге Илчесе Джон Хантсман әфәнде белән очрашты.

Очрашу Казан Кремлендә узды.

Бүген Татарстан Республикасы Дәүләт Киңәшчесе Минтимер Шәймиев Россиянең беренче Президенты Борис Ельцинның хатыны Наина Ельцина һәм кызы Татьяна Юмашева белән очрашты. Алар, гадәттәгечә, Казанга “Ельцин Кубогы-2018” Халыкара теннис турниры җиңүчеләрен бүләкләү тантанасында катнашу өчен килгәннәр.

Татарстан Республикасы Президенты Рөстәм Миңнеханов Россия Чаңгы федерациясе президенты Елена Вяльбега, “Динамо” Физкультура-спорт җәмгыяте дәүләт оешмасы рәисе Әсгать Сәфәровка, Татарстанның Чаңгы ярышлары һәм биатлон федерациясе президенты Илшат Фәрдиевка, Идел буе Физкультура, спорт һәм туризм академиясе ректоры Юсуп Якуповка, 4 нче Балалар-яшүсмерләр спорт мәктәбенең тренер-укытучысы Владимир Махаловка һәм спортчы Андрей Ларьковка котлау телеграммасы юллады.

"Андрей Ларьковның олимпия бүләге - бронза медален 50 км чаңгы ярышында яулавы белән котлыйм, - диелгән телеграммада. - Бу гаять катлаулы, дистанцияләр "короле", һәм лаеклы урын алу - иң югары техник осталык, көчне дөрес куллану, искиткеч ныклык, чыдамлык һәм җиңү теләге булу дигән сүз".

Вице-премьер –Татарстан авыл хуҗалыгы һәм азык-төлек министры Марат Әхмәтов бүген Россельхознадзорның Баларусьтан сөт продукциясен кертүне чикләү турындагы карарына аңлатма бирде.

“Бу - уйлап кабул ителгән карар, чөнки Белоруссиянең 40 тан артык сөт эшкәртү предприятиесе, киң ассортиментына карата шикаять белдерүләр булганга, дәүләт күзәтчелеге контролендә”, - диде Марат Әхмәтов журналистларга видеоконференция режимында узган республика киңәшмәсеннән соң.

2017 елда "Казан" агросәнәгать паркы эшчәнлеге нәтиҗәләре турында бүген ТР Хөкүмәте Йортындагы республика киңәшмәсендә агропарк генераль директоры Олег Власов хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Анда шулай ук Татарстан Республикасы Премьер-министры Алексей Песошин да катнашты.

Дүрт ел рәттән "Казан" агросәнәгать паркы - республика авлы хуҗалыгы җитештерүчеләре продукциясен сату мәйданчыгы, диде Власов. Анда 281 резидент эшли, 1200 дән артык эш урыны бар.

Бүген Татарстан Республикасы Президенты Рөстәм Миңнеханов фигуристка Алина Заһитовага һәм Россиянең фигуралы шуу буенча Атказанган тренеры Этери Тутберидзега Олимпия уеннары-2018дә алтын медаль белән котлап телеграмма юллады.

"Хөрмәтле Этери Георгиевна, кадерле Алина! Алинаның ирекле программадагы искиткеч чыгышы бик сокландырды һәм сезне чын күңелемнән лаеклы, ышандырырлык һәм матур җиңүегез белән котлыйм", - диелә телеграмма текстында.

Татарстан Республикасында 2018 елның күп фатирлы йортларга капиталь ремонт программасында 43 муниципаль берәмлек катнаша. Бу гомуми мәйданы 5,3 млн. кв. метр булган 995 күп фатирлы йорт.

Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Анда шулай ук Татарстан Республикасы Премьер-министры Алексей Песошин да катнашты.

Татарстан Республикасы Президенты Рөстәм Миңнеханов исеменә Ватанны саклаучылар көне - 23 февраль уңаеннан котлау телеграммалары килә.

"Сезне Ватанны саклаучылар көне белән котлыйм! Кыен яуларда, сугыш кырларында җиңү яуланды, Россия хәрби патриотик традицияләре булдырылды, ил даны һәм куәте артты. Без ихластан аталарыбызның һәм бабаларыбызның данлыклы батырлыклары белән горурланабыз. Бүгенге көндә Ватанга хезмәт итүчеләр, аның иреген һәм иминлеген саклаучыларны хөрмәтлибез. Сезгә уңышлар һәм бары изге теләкләр телим”, - диелгән Россия Федерациясе Президенты Владимир Путин исеменнән килгән котлауда.

Бүген Татарстан Республикасы Президенты Рөстәм Миңнеханов Казан һәм Татарстанның дәүләтнеке булмаган музейларга ярдәм итү формалары турында уйларга кирәклек дип билгеләде.

Бу хакта Рөстәм Миңнеханов бүген Казандагы берничә музейны карагач әйтте.

Беренче объект Казан Кремлендәге Пушечный двор территориясендәге "Гаскәри рухы" кораллар музее булды.


"Хөрмәтле татарстанлылар!


Сезне Ватанны саклаучылар көне – илнең үткәнендә һәм хәзерге тормышыбызда армиянең әһәмиятле ролен ачык чагылдырган гомумхалык бәйрәме уңаеннан чын күңелдән тәбрик итәм.

Россия Кораллы көчләренең күпгасырлык тарихы бар. Хәзерге гаскәриләр – шөһрәтле баһадирлар һәм Александр Невский дружиналары, Бөек Петр һәм даһи гаскәрбашы Суворов полклары, 1812 елгы сугыш солдатлары батырлыгының һәм шанлы традицияләренең лаеклы варислары.
Рәсми Татарстан